b'\n_START_ARTICLE_\nRaivo J. Raave\n_START_SECTION_\nElulugu\n_START_PARAGRAPH_\nS\xc3\xbcndis Kalev Raave perekonnas._NEWLINE_TL\xc3\x9c Riigiteaduste instituudi doktori\xc3\xb5ppe 2005\xe2\x80\x932009, TL\xc3\x9c sotsiaalteaduskonna filosoofia osakonna doktori\xc3\xb5ppe 2002\xe2\x80\x932004. TL\xc3\x9c sotsiaalteaduskonna teaduste magister MA 2002. TL\xc3\x9c sotsiaalteaduskonna sotsiaalt\xc3\xb6\xc3\xb6 BA 2000 ja EMK Teoloogilise Seminari teoloogia diplomi\xc3\xb5ppe 1994\xe2\x80\x931998, EELK Usuteaduste Instituut 1980\xe2\x80\x931984. On olnud Tallinna Tervishoiu K\xc3\xb5rgkooli lektor,Tallinna Pedagoogilise Seminari ja Tallinna \xc3\x9clikooli \xc3\xb5ppej\xc3\xb5ud, vabakutseline ajakirjanik ja literaat._NEWLINE_Raave on nimetanud oma vaateid postmodernseks traditsionalismiks. Tugineb nn traditsionalistide Ren\xc3\xa9 Gu\xc3\xa9noni, Julius Evola, Aleksandr Dugini jt loomingule ning neoplatonismile (Pico della Mirandola, Marsilio Ficino jt). Platonile toetudes leiab Raave, et poliitika ja filosoofia peaksid olema \xc3\xbche m\xc3\xbcndi kaks k\xc3\xbclge._NEWLINE_Raave on uurinud Nikolai Berdjajevi ja Aleksandr Dugini filosoofiat ning vene idee arenguid. Raave on tsentristliku maailmavaate toetaja. Usutunnistuselt kristlane._NEWLINE_"Konservatiivse revolutsiooni" asemel soovitab Raave r\xc3\xa4\xc3\xa4kida "loovast konservatiivsusest" ning "sotsiaalse kapitali" asemel "sotsiaalsest energiast". Tema k\xc3\xa4sitluse j\xc3\xa4rgi muudab sotsiaalsete n\xc3\xa4htuste \xc3\xbcmberdefineerimine energeetika terminitesse ka kapitalistlikku majanduskeelele keskendunud \xc3\xbchiskonda. Geopoliitikat on Raave nimetanud gnosiseks._NEWLINE_Raave korraldas loovuskoolitusi Anthony Robbinsi laadis, pealkirjadega "Reaalsuse muutmine" ja "Enese teostamine"._NEWLINE_Alates 2008. aastast Keskerakonna liige, 2010. aastast Keskerakonna kultuurikogu esimees.\n_START_SECTION_\nIsiklikku\n_START_PARAGRAPH_\nTa oli abielus Heli Vahingu ja \xc3\x9clle Raavega. Raivo Raavel on seitse last: Henrik, Laura, Joosua, Susanna, Doris Kristina, Brigita-Maria, Carl Joosep.'